

**Жеке тұлғалардың кiрiстерi туралы декларацияларды және кiрiстерi мен мүлiктерi туралы декларацияларды жою туралы**

Қазақстан Республикасының Мемлекеттік кіріс министрінің 2001 жылғы 27 маусымдағы N 841 Қазақстан Республикасының Ішкі істер министрінің 2001 жылғы 27 маусымдағы N 504 Бірлескен бұйрығы Қазақстан Республикасы Әділет министрлігінде 2001 жылғы 29 маусымда тіркелді. Тіркеу N 1557

      "Олардың ақшаларын жария етуге байланысты Қазақстан Республикасының азаматтарына рақымшылық жасау туралы" Қазақстан Республикасының Заңын iске асыру жөнiндегi шаралар туралы" Қазақстан Республикасы Үкiметiнiң 2001 жылғы 25 маусымдағы N 860 P010860\_ қаулысының 4-тармағын орындау үшiн

                               БҰЙЫРАМЫЗ:

      1. Облыстар, Астана және Алматы ққ. бойынша салық комитеттерiнiң төрағалары 2001 жылдың 31 маусымға дейiнгi мерзiмде:

      1) 1995-2000 жылдарға және декларацияға қосымша ретiнде өзге де растайтын құжаттарды, сондай-ақ оларды аудандар, қалалар және қала аудандары бойынша салық комитеттерiнде тiркеу (бұдан әрi - декларация) жөнiндегi журналдарды "Салық және бюджетке төленетiн басқа да мiндеттi төлемдер туралы" Z952235\_ ҚР Заңының 49-бабы 1-тармағының 2)-6) тармақшаларында аталған жеке тұлғалардың кiрiстерi туралы декларацияларды және кiрiстерi мен мүлiктерi туралы мәлiметтердi жинауды және қаттауды. Декларациялар олардың түрлерi және жылдары бойынша қатталуы керек. Әрбiр қаттамада мынадай деректер болуы керек: салық комитетiнiң атауы, декларациялардың (журналдардың) түрi және жалпы саны, парақтарының жалпы саны, сондай-ақ қаттаманың жеке (реттiк) нөмiрi. Қаттама салық комитетiнiң бiрiншi басшысының қолымен мөрленуi керек;

      2) декларацияларды декларациялар мен парақтардың жалпы саны және қаттамалардың саны көрсетiлетiн, комиссия төрағалары қол қоятын қабылдау-беру актiлерi негiзiнде 2001 жылғы 25 маусымдағы Қазақстан Республикасы Үкiметiнiң "Олардың ақшаларын жария етуге байланысты Қазақстан Республикасының азаматтарына рақымшылық жасау туралы" Қазақстан Республикасының Заңын iске асыру жөнiндегi шаралар туралы" N 860 P010860\_ қаулысына сәйкес құрылған Декларацияларды жою жөнiндегi комиссияға (бұдан әрi - Жою жөнiндегi комиссия) берудi қамтамасыз етсiн. Берудi тiкелей салық комитетiнiң бiрiншi басшысы жүзеге асырады.

      3) декларацияны жинау, қаттау мен беру жөнiндегi жұмыстар үшiн аудандар, қалалар және қалалардағы аудандар бойынша салық комитеттерiнiң бiрiншi басшылары дербес жауапкершілiкте болады.

      2. Жойылуға декларацияның қағаз түрiндегi де, сонымен электронды тасымал түрi де жатады. Декларацияның электронды көшiрмелерiн жою үшiн Жою жөнiндегi комиссияға дерек қорын пайдалануға мүмкiндiк берілуi тиiс. Жою фактiсi тиiстi актiмен хатталады.

      3. Облыстар, Астана және Алматы ққ. Бойынша ІІБ (ҚІІБ)бастықтары жүкті (декларациялардың) күзеті, ілесу және Жою жөніндегі комиссиясы белгілеген оларды жою орнына жеткізуді қамтамасыз етсін.

      4. Жүргізілген жұмыстардың нәтижесі туралы 2001 жылдың 1 тамызына

дейін ҚР ІММ Қоғамдық қауіпсіздік департаментіне және ҚР МКМ Әкімшіліктендіру департаментіне есеп берсін. 5. Осы бұйрықтың орындалуын бақылау ҚР Мемлекеттік кіріс Вице-министрі Қ.А. Нұрпейісов пен ҚР Ішкі істер Вице-министрі С.Н. Баймағанбетовке жүктелсін. Қазақстан Республикасының Қазақстан Республикасының Мемлекеттік кіріс министрі Ішкі істер министрі Мамандар: Омарбекова А.Т. Икебаева Ә.Ж.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК